title: Decizia Consiliului din 16 martie 2005 de modificare a Deciziei 1999/70/CE privind auditorii externi ai băncilor centrale naționale, în ceea ce privește auditorul extern al Banco de Portugal

text:
Anunţ juridic important

|

32005D0266

Official Journal L 082 , 31/03/2005 P. 0006 - 0006 Official Journal L 159 , 13/06/2006 P. 0287 - 0287

		20050316Decizia Consiliuluidin 16 martie 2005de modificare a Deciziei 1999/70/CE privind auditorii externi ai băncilor centrale naționale, în ceea ce privește auditorul extern al Banco de Portugal(2005/266/CE)CONSILIUL UNIUNII EUROPENE,având în vedere Protocolul privind Statutul Sistemului European al Băncilor Centrale și al Băncii Centrale Europene, anexat la Tratatul de instituire a Comunității Europene și, în special, articolul 27 alineatul (1) al acestuia,având în vedere Recomandarea BCE/2005/3 a Băncii Centrale Europene (denumită în continuare "BCE") din 11 februarie 2005 către Consiliul Uniunii Europene privind auditorii externi ai Banco de Portugal [1],întrucât:(1) Conturile BCE și ale băncilor centrale naționale ale Eurosistemului urmează a fi auditate de către auditori externi independenți, recomandați de către Consiliul Guvernatorilor BCE și aprobați de Consiliul Uniunii Europene.(2) În temeiul unei modificări recente a dreptului portughez, auditarea conturilor trebuie efectuată din acest moment exclusiv de către revisores oficiais de contas (auditori autorizați). În consecință, Consiliul Guvernatorilor BCE a recomandat Consiliului Uniunii Europene să aprobe înlocuirea lui PricewaterhouseCoopers - Auditores e Consultores, Lda. în calitate de auditor extern al Banco de Portugal cu PricewaterhouseCoopers & Associados — Sociedade de Revisores Oficiais de Contas, Lda., deoarece primul nu are statutul de auditor autorizat.(3) Consiliul Guvernatorilor BCE a recomandat ca durata mandatului auditorului extern să rămână neschimbată.(4) Este oportun să se dea curs recomandării Consiliului Guvernatorilor BCE și să se modifice Decizia 1999/70/CE din 25 ianuarie 1999 privind auditorii externi ai băncilor centrale naționale [2] în consecință,DECIDE:Articolul 1Articolul 1 alineatul (10) din Decizia 1999/70/CE se înlocuiește cu următorul text:"(10) PricewaterhouseCoopers & Associados — Sociedade de Revisores Oficiais de Contas, Lda. este aprobat prin prezenta ca auditor extern al Banco de Portugal, începând cu exercițiul financiar 2004, pentru o perioadă de un an, cu posibilitate de prelungire."Articolul 2Prezenta decizie este notificată Băncii Centrale Europene.Articolul 3Prezenta decizie se publică în Jurnalul Oficial al Uniunii Europene.Adoptată la Bruxelles, 16 martie 2005.Pentru ConsiliuPreședinteleJ. Asselborn[1] JO C 50, 26.2.2005, p. 6.[2] JO L 22, 29.1.1999, p. 69, decizie astfel cum a fost modificată ultima dată prin Decizia 2004/651/CE (JO L 298, 23.9.2004, p. 23).--------------------------------------------------


title: Decizia (UE) 2017/1844 a Consiliului din 9 octombrie 2017 de numire a unui membru, propus de Regatul Țărilor de Jos, în cadrul Comitetului Regiunilor

text:
               12.10.2017

               RO

               Jurnalul Oficial al Uniunii Europene

               L 262/6

         DECIZIA (UE) 2017/1844 A CONSILIULUI
   din 9 octombrie 2017
   de numire a unui membru, propus de Regatul Țărilor de Jos, în cadrul Comitetului Regiunilor
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea Guvernului Țărilor de Jos,
   întrucât:

               (1)

               La 26 ianuarie 2015, 5 februarie 2015 și 23 iunie 2015, Consiliul a adoptat Deciziile (UE) 2015/116 (1), (UE) 2015/190 (2) și (UE) 2015/994 (3) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2015 și 25 ianuarie 2020.

               (2)

               Un loc de membru în cadrul Comitetului Regiunilor a devenit vacant ca urmare a încheierii mandatului domnului Rogier VAN DER SANDE,

         ADOPTĂ PREZENTA DECIZIE:
   Articolul 1
   Este numită în calitatea de membru în cadrul Comitetului Regiunilor pentru durata rămasă a mandatului actual, care se încheie la 25 ianuarie 2020:

               —

               Doamna J. (Jeannette) BALJEU, Gedeputeerde in de provincie Zuid-Holland.

         Articolul 2
   Prezenta decizie intră în vigoare la data adoptării.

      Adoptată la Luxemburg, 9 octombrie 2017.

            Pentru Consiliu

            Președintele

         S. KIISLER

      (1)  Decizia (UE) 2015/116 a Consiliului din 26 ianuarie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 20, 27.1.2015, p. 42).

      (2)  Decizia (UE) 2015/190 a Consiliului din 5 februarie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 31, 7.2.2015, p. 25).

      (3)  Decizia (UE) 2015/994 a Consiliului din 23 iunie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 159, 25.6.2015, p. 70).


title: 2014/44/UE: Decizia Consiliului din 28 ianuarie 2014 privind încheierea unui memorandum de înțelegere revizuit cu Statele Unite ale Americii referitor la importul de carne de vită provenită de la animale netratate cu anumiți hormoni de stimulare a creșterii și la taxele majorate aplicate de Statele Unite anumitor produse din Uniunea Europeană

text:
                  30.1.2014

                  RO

                  Jurnalul Oficial al Uniunii Europene

                  L 27/1

         DECIZIA CONSILIULUI
         din 28 ianuarie 2014
         privind încheierea unui memorandum de înțelegere revizuit cu Statele Unite ale Americii referitor la importul de carne de vită provenită de la animale netratate cu anumiți hormoni de stimulare a creșterii și la taxele majorate aplicate de Statele Unite anumitor produse din Uniunea Europeană
         (2014/44/UE)
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 207 alineatul (4) primul paragraf, coroborat cu articolul 218 alineatul (6) litera (a) punctul (v),
         având în vedere propunerea Comisiei Europene,
         având în vedere aprobarea Parlamentului European,
         întrucât:

                     (1)

                     În conformitate cu Decizia 2013/523/UE a Consiliului (1), Memorandumul de înțelegere revizuit cu Statele Unite ale Americii referitor la importul de carne de vită provenită de la animale netratate cu anumiți hormoni de stimulare a creșterii și la taxele majorate aplicate de Statele Unite anumitor produse din Uniunea Europeană a fost semnat la 21 octombrie 2013, sub rezerva încheierii sale la o dată ulterioară.

                     (2)

                     Memorandumul de înțelegere revizuit ar trebui aprobat în numele Uniunii,

               ADOPTĂ PREZENTA DECIZIE:

            Articolul 1
            Se aprobă, în numele Uniunii, Memorandumul de înțelegere revizuit cu Statele Unite ale Americii referitor la importul de carne de vită provenită de la animale netratate cu anumiți hormoni de stimulare a creșterii și la taxele majorate aplicate de Statele Unite anumitor produse din Uniunea Europeană.
            Textul memorandumului de înțelegere revizuit este atașat la prezenta decizie.

            Articolul 2
            Prezenta decizie intră în vigoare la data adoptării.

            Adoptată la Bruxelles, 28 ianuarie 2014.

                  Pentru Consiliu

                  Președintele

               G. STOURNARAS

            (1)  Decizia 2013/523/UE a Consiliului din 18 octombrie 2013 privind semnarea, în numele Uniunii Europene, a unui memorandum de înțelegere revizuit cu Statele Unite ale Americii referitor la importul de carne de vită provenind de la animale netratate cu anumiți hormoni de stimulare a creșterii și la taxele majorate aplicate de Statele Unite anumitor produse din Uniunea Europeană (JO L 282, 24.10.2013, p. 35).


title: 2013/312/UE: Decizia Consiliului European din 28 iunie 2013 de stabilire a componenței Parlamentului European

text:
               29.6.2013

               RO

               Jurnalul Oficial al Uniunii Europene

               L 181/57

         DECIZIA CONSILIULUI EUROPEAN
   din 28 iunie 2013
   de stabilire a componenței Parlamentului European
   (2013/312/UE)
   CONSILIUL EUROPEAN,
   având în vedere Tratatul privind Uniunea Europeană, în special articolul 14 alineatul (2),
   având în vedere articolul 2 alineatul (3) din Protocolul nr. 36 privind dispozițiile tranzitorii,
   având în vedere inițiativa Parlamentului European (1),
   având în vedere aprobarea Parlamentului European (2),
   întrucât:

               (1)

               Articolul 2 alineatele (1) și (2) din Protocolul nr. 36 privind dispozițiile tranzitorii expiră la sfârșitul legislaturii 2009-2014.

               (2)

               Articolul 19 alineatul (1) din Actul privind condițiile de aderare a Republicii Croația, precum și adaptările la Tratatul privind Uniunea Europeană, la Tratatul privind funcționarea Uniunii Europene și la Tratatul de instituire a Comunității Europene a Energiei Atomice, expiră la sfârșitul legislaturii 2009-2014.

               (3)

               Este necesar să se respecte, fără întârziere, dispozițiile articolului 2 alineatul (3) din Protocolul nr. 36 și, prin urmare, să se adopte decizia prevăzută la articolul 14 alineatul (2) al doilea paragraf din Tratatul privind Uniunea Europeană, pentru a permite statelor membre să adopte, în timp util, dispozițiile interne necesare în vederea organizării alegerilor pentru Parlamentul European pentru legislatura 2014-2019.

               (4)

               Articolul 14 alineatul (2) primul paragraf din Tratatul privind Uniunea Europeană prevede criteriile referitoare la componența Parlamentului European, și anume: numărul reprezentanților cetățenilor Uniunii să nu depășească șapte sute cincizeci, plus Președintele, respectiva reprezentare să fie asigurată în mod proporțional descrescător, cu un prag minim de șase membri pentru fiecare stat membru, fără ca vreunui stat membru să i se atribuie mai mult de nouăzeci și șase de locuri.

               (5)

               Articolul 10 din Tratatul privind Uniunea Europeană prevede, printre altele, că funcționarea Uniunii se întemeiază pe principiul democrației reprezentative, cetățenii fiind reprezentați direct, la nivelul Uniunii, în Parlamentul European și statele membre fiind reprezentate în Consiliu de guvernele lor, care la rândul lor răspund în mod democratic fie în fața parlamentelor naționale, fie în fața cetățenilor lor. Prin urmare articolul 14 alineatul (2) din Tratatul privind Uniunea Europeană referitor la componența Parlamentului European este de aplicare în contextul aranjamentelor instituționale extinse prevăzute de tratate, care include și dispozițiile referitoare la adoptarea deciziilor în cadrul Consiliului,

         ADOPTĂ PREZENTA DECIZIE:
   Articolul 1
   În aplicarea principiului proporționalității descrescătoare prevăzut la articolul 14 alineatul (2) primul paragraf din Tratatul privind Uniunea Europeană, se respectă următoarele principii:

               —

               la repartizarea locurilor în Parlamentul European se folosește integral numărul minim și cel maxim stabilite în Tratatul privind Uniunea Europeană, astfel încât să se reflecte cât mai fidel cu putință dimensiunile populațiilor respective ale statelor membre;

               —

               raportul dintre populație și numărul de locuri pentru fiecare stat membru, înainte de a fi rotunjit la un număr întreg, variază în funcție de populația statului respectiv, astfel încât fiecare membru în Parlamentul European dintr-un stat membru mai populat să reprezinte mai mulți cetățeni decât fiecare membru dintr-un stat membru mai puțin populat, precum și invers, cu cât populația unui stat membru este mai mare, cu atât statul membru respectiv are dreptul la un număr mai mare de locuri.

         Articolul 2
   Populația totală a statelor membre se calculează de către Comisie (Eurostat) pe baza datelor furnizate de către statele membre, în conformitate cu metoda instituită printr-un regulament al Parlamentului European și al Consiliului.
   Articolul 3
   În temeiul articolului 1, numărul de reprezentanți în Parlamentul European aleși în fiecare stat membru se stabilește pentru legislatura 2014-2019 după cum urmează:

               Belgia

               21

               Bulgaria

               17

               Republica Cehă

               21

               Danemarca

               13

               Germania

               96

               Estonia

               6

               Irlanda

               11

               Grecia

               21

               Spania

               54

               Franța

               74

               Croația

               11

               Italia

               73

               Cipru

               6

               Letonia

               8

               Lituania

               11

               Luxemburg

               6

               Ungaria

               21

               Malta

               6

               Țările de Jos

               26

               Austria

               18

               Polonia

               51

               Portugalia

               21

               România

               32

               Slovenia

               8

               Slovacia

               13

               Finlanda

               13

               Suedia

               20

               Regatul Unit

               73

         Articolul 4
   Prezenta decizie se revizuiește cu suficient timp înainte de începutul legislaturii 2019-2024, la inițiativa Parlamentului European prezentată înainte de finalul anului 2016, în vederea instituirii unui sistem care să permită în viitor, înainte de fiecare noi alegeri pentru Parlamentul European, o distribuire echitabilă, durabilă și transparentă a locurilor între statele membre, reflectând principiul proporționalității descrescătoare astfel cum este prevăzut la articolul 1, ținând seama de orice modificare a numărului acestora și de evoluțiile lor demografice, constatate în mod corespunzător cu respectarea echilibrului global al sistemului instituțional astfel cum este prevăzut de tratate.
   Articolul 5
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles, 28 iunie 2013.

            Pentru Consiliul European

            Președintele

         H. VAN ROMPUY

      (1)  Inițiativă adoptată la 13 martie 2013 (nepublicată încă în Jurnalul Oficial).

      (2)  Aprobarea din 12 iunie 2013 (nepublicată încă în Jurnalul Oficial).


title: Decizia Parlamentului European din 23 aprilie 2009 privind descărcarea de gestiune pentru execuția bugetului general al Uniunii Europene aferent exercițiului financiar 2007, Secțiunea VI - Comitetul Economic și Social European

text:
               26.9.2009

               RO

               Jurnalul Oficial al Uniunii Europene

               L 255/81

         DECIZIA PARLAMENTULUI EUROPEAN
   din 23 aprilie 2009
   privind descărcarea de gestiune pentru execuția bugetului general al Uniunii Europene aferent exercițiului financiar 2007, Secțiunea VI – Comitetul Economic și Social European
   (2009/637/CE)
   PARLAMENTUL EUROPEAN,

               —

               având în vedere bugetul general al Uniunii Europene pentru exercițiul financiar 2007 (1),

               —

               având în vedere conturile anuale finale ale Comunităților Europene pentru exercițiul financiar 2007 – Volumul I (C6-0420/2008) (2),

               —

               având în vedere raportul anual al Comitetului Economic și Social European, prezentat autorității care acordă descărcarea de gestiune, referitor la auditurile interne efectuate în 2007,

               —

               având în vedere Raportul anual al Curții de Conturi referitor la execuția bugetului privind exercițiul financiar 2007, însoțit de răspunsurile instituțiilor (3),

               —

               având în vedere Declarația de asigurare privind fiabilitatea conturilor și legalitatea și regularitatea operațiunilor subiacente, întocmită de Curtea de Conturi în temeiul articolului 248 din Tratatul CE (4),

               —

               având în vedere articolul 272 alineatul (10) și articolele 274, 275 și 276 din Tratatul CE,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene (5), în special articolele 50, 86, 145, 146 și 147,

               —

               având în vedere articolul 71 și anexa V la Regulamentul său de procedură,

               —

               având în vedere raportul Comisiei pentru control bugetar (A6-0155/2009),

               1.

               acordă Secretarului General al Comitetului Economic și Social European descărcarea de gestiune pentru execuția bugetului Comitetului Economic și Social European aferent exercițiului financiar 2007;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, Consiliului, Comisiei, Curții de Justiție, Curții de Conturi, Ombudsmanului European și Autorității Europene pentru Protecția Datelor și de a asigura publicarea acestora în Jurnalul Oficial al Uniunii Europene (seria L).

            Preşedintele

         Hans-Gert PÖTTERING

            Secretarul General

         Klaus WELLE

      (1)  JO L 77, 16.3.2007.

      (2)  JO C 287, 10.11.2008, p. 1.

      (3)  JO C 286, 10.11.2008, p. 1.

      (4)  JO C 287, 10.11.2008, p. 111.

      (5)  JO L 248, 16.9.2002, p. 1.
   REZOLUȚIA PARLAMENTULUI EUROPEAN
   din 23 aprilie 2009
   conținând observațiile care fac parte integrantă din decizia privind descărcarea de gestiune pentru execuția bugetului general al Uniunii Europene aferent exercițiului financiar 2007, Secțiunea VI – Comitetul Economic și Social European
   PARLAMENTUL EUROPEAN,

               —

               având în vedere bugetul general al Uniunii Europene pentru exercițiul financiar 2007 (1),

               —

               având în vedere conturile anuale finale ale Comunităților Europene pentru exercițiul financiar 2007 – Volumul I (C6-0420/2008) (2),

               —

               având în vedere raportul anual al Comitetului Economic și Social European, prezentat autorității care acordă descărcarea de gestiune, referitor la auditurile interne efectuate în 2007,

               —

               având în vedere Raportul anual al Curții de Conturi referitor la execuția bugetului privind exercițiul financiar 2007, însoțit de răspunsurile instituțiilor (3),

               —

               având în vedere Declarația de asigurare privind fiabilitatea conturilor și legalitatea și regularitatea operațiunilor subiacente, întocmită de Curtea de Conturi în temeiul articolului 248 din Tratatul CE (4),

               —

               având în vedere articolul 272 alineatul (10) și articolele 274, 275 și 276 din Tratatul CE,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene (5), în special articolele 50, 86, 145, 146 și 147,

               —

               având în vedere articolul 71 și anexa V la Regulamentul său de procedură,

               —

               având în vedere raportul Comisiei pentru control bugetar (A6-0155/2009),

               1.

               constată că, în 2007, Comitetul Economic și Social European (CESE) a dispus de credite de angajament în valoare de 116 milioane EUR (2006: 112 milioane EUR), cu o rată de utilizare de 91,64 %, situându-se sub media celorlalte instituții (93,82 %);

               2.

               salută semnarea, în decembrie 2007, a unui nou Acord de cooperare administrativă între CESE și Comitetul Regiunilor (CoR) pentru perioada 2008-2014; își exprimă convingerea față de avantajele financiare pe care le prezintă cooperarea între cele două instituții pentru contribuabilii europeni; își exprimă totuși regretul că, potrivit raportului anual de activitate al CESE, negocierile pe marginea noului Acord de cooperare au paralizat sau încetinit anumite inițiative stabilite pentru a fi incluse în programul de lucru pe anul 2007;

               3.

               salută angajamentul clar al celor două comitete de a urmări să-și armonizeze standardele de control intern, pe baza celor mai bune practici, precum și toate celelalte proceduri financiare relevante legate de serviciile comune;

               4.

               ia act de faptul că noul acord menține cele mai multe domenii (infrastructură, IT și telecomunicații, precum și traducerea și elaborarea de documente) în competența serviciilor comune, în timp ce doar un număr limitat de servicii sunt separate, precum serviciile interne, serviciul sociomedical, biblioteca și serviciul de pretipărire;

               5.

               insistă totuși asupra faptului că această separare nu ar trebui să aibă consecințe asupra bugetului și, astfel, îndeamnă cele două comitete să analizeze împreună, ca parte integrantă a procesului de evaluare intermediară, dacă acest transfer de resurse este benefic ambelor instituții; invită cele două comitete să informeze cu regularitate Parlamentul cu privire la evaluarea de la începutul anului 2009 a acordurilor de mini-cooperare în domeniile afectate de separare;

               6.

               atrage atenția asupra observației făcute de Curtea de Conturi la punctul 11.10 din sus-menționatul raport anual, potrivit căreia, prin aplicarea în continuare a unui factor de multiplicare supraunitar în următorii doi ani de după promovare, în loc să transforme în vechime în treaptă porțiunea care depășește valoarea 1, CESE acordă angajaților săi un avantaj financiar de care personalul celorlalte instituții nu beneficiază;

               7.

               subliniază că dispozițiile Statutului funcționarilor cu privire la factorul de multiplicare ar trebui să fie interpretate și puse în aplicare în mod identic de către toate instituțiile pentru a se asigura un tratament egal pentru personalul acestora; este în așteptarea hotărârii Tribunalului Funcției Publice în acțiunea intentată de un funcționar al Comisiei și speră ca CESE să își alinieze practicile (dacă este necesar, retroactiv) la această hotărâre;

               8.

               ia act cu satisfacție de faptul că două noi sisteme financiare (ABAC WF și SAP) au devenit operaționale în 2007 și au funcționat în general eficient; salută în continuare faptul că CESE a lansat procesul de certificare EMAS (Sistemul Comunitar de Management Ecologic și Audit);

               9.

               salută inițiativa CESE de a dezvolta o serie de indicatori de bază privind activitatea și performanța în cadrul secretariatului său, care servesc astfel ca instrument de gestiune pentru serviciile competente, sporind în același timp transparența; încurajează CESE să dezvolte în continuare noi indicatori și să-i utilizeze pe cei existenți pentru a ilustra tendințele pe termen mediu și lung (de la cinci la zece ani);

               10.

               ia act cu satisfacție de reducerea considerabilă a valorii contractelor negociate, ca procentaj din valoarea contractelor acordate, de la 7,5 % în 2006 la 2,5 % în 2007, deși numărul contractelor negociate s-a dublat; încurajează CESE să-și continue eforturile de reducere în continuare a acestui procentaj;

               11.

               salută, în aceste context, crearea în cadrul serviciilor comune a unei Unități pentru contracte care oferă asistență în domeniul achizițiilor publice tuturor departamentelor operaționale din cadrul serviciilor comune; ia act de faptul că, în conformitate cu noul acord, serviciul de verificare a fost transferat din cadrul serviciilor comune către serviciile proprii fiecărui comitet;

               12.

               ia act de faptul că un contractant din sectorul construcțiilor cu care CESE și CoR au avut relații contractuale a fost arestat în martie 2007, fiind acuzat de fraudă; ia act cu satisfacție de auditul detaliat efectuat pentru toate contractele pe care Comitetul le-a încheiat cu acest contractant din 2000 și de faptul că raportul de audit astfel realizat a fost apoi transmis OLAF;

               13.

               consideră că este esențial ca efectuarea controalelor de către, spre exemplu, ordonatorii de credite, controlori și auditori să fie suficient de riguroasă; subliniază, în acest context, importanța unui număr corespunzător de controale aleatorii în toate sectoarele, în plus față de cele câteva strategice care prezintă un risc mai ridicat;

               14.

               salută crearea unei comitet de audit format din trei membri CESE, care este asistat de un auditor extern și ale cărui sarcini includ, printre altele, verificarea independenței auditorului intern și evaluarea măsurilor luate ca urmare a recomandărilor incluse în rapoartele interne de audit;

               15.

               ia act de faptul că un membru al CESE a fost găsit vinovat de cereri frauduloase de rambursare a cheltuielilor de deplasare (dublă rambursare) de către Tribunalul de Primă Instanță din Belgia; salută, în această privință, faptul că CESE a introdus un apel împotriva hotărârii de a nu fi recunoscut ca parte civilă;

               16.

               constată că o revizuire generală a normelor de rambursare a cheltuielilor de deplasare și de ședere pentru reuniuni ale membrilor CESE a fost adoptată la 25 septembrie 2007, cu scopul de a îmbunătăți și a simplifica procedurile în cauză, garantând în același timp transparența și tratamentul egal pentru toți membrii și luând în considerare progresul tehnologic, precum biletele electronice, rezervările online ale camerelor de hotel și videoconferințele; consideră că este necesară examinarea acestei chestiuni în următorul exercițiu de descărcare de gestiune (exercițiul financiar 2008);

               17.

               ia act în continuare de faptul că, în ceea ce privește noul statut financiar al membrilor, Biroul CESE a decis în reuniunea sa din 12 noiembrie 2008 să constituie un grup ad-hoc care să includă chestorii, a cărui responsabilitate ar trebui să fie aceea de redactare a unor propuneri de revizuire a statutului financiar al membrilor CESE;

               18.

               constată că membrii CESE nu își declară interesele financiare și nici nu comunică informații relevante privind activitățile profesionale declarabile și posturile sau activitățile remunerate; sugerează ca CESE să introducă această obligație pentru toți membrii săi; propune în plus numirea unui responsabil independent a cărui sarcină ar fi să raporteze anual și public cu privire la declarațiile primite în vederea asigurării unei monitorizări și a unui control credibile;

               19.

               felicită CESE pentru calitatea raportului său anual de activitate; solicită totuși includerea în următorul său raport de activitate a unui capitol care să prezinte în detaliu măsurile luate în cursul anului, ca urmare a deciziilor anterioare de descărcare de gestiune adoptate de Parlament, inclusiv posibile explicații pentru cazurile în care nu a urmat recomandările făcute;

               20.

               constată că, în pofida modificărilor aduse Regulamentului financiar, normele sale privind achizițiile publice rămân excesiv de greoaie pentru instituțiile mai mici, cum este CESE, în special cu privire la procedurile de ofertare pentru contractele cu o valoare relativ mică; invită Comisia ca, atunci când desfășoară activitățile preliminare elaborării de propuneri de modificare a Regulamentului financiar, să consulte pe larg Secretarul General și administrația CESE pentru a se asigura că preocupările acestora sunt luate pe deplin în considerare la elaborarea proiectului final.

      (1)  JO L 77, 16.3.2007.

      (2)  JO C 287, 10.11.2008, p. 1.

      (3)  JO C 286, 10.11.2008, p. 1.

      (4)  JO C 287, 10.11.2008, p. 111.

      (5)  JO L 248, 16.9.2002, p. 1.


title: 2007/350/CE: Decizia Consiliului din 7 mai 2007 de numire a unui membru titular leton și a doi supleanți letoni în cadrul Comitetului Regiunilor

text:
               24.5.2007

               RO

               Jurnalul Oficial al Uniunii Europene

               L 132/33

      DECIZIA CONSILIULUI

   din 7 mai 2007
   de numire a unui membru titular leton și a doi supleanți letoni în cadrul Comitetului Regiunilor
   (2007/350/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 263,
   având în vedere propunerile Guvernului leton,
   întrucât:

               (1)

               La 24 ianuarie 2006, Consiliul a adoptat Decizia 2006/116/CE (1) de numire a membrilor și a supleanților în cadrul Comitetului Regiunilor pentru perioada 26 ianuarie 2006-25 ianuarie 2010.

               (2)

               Ca urmare a încheierii mandatului domnului Uldis AUGULIS, devine vacant un loc de membru în cadrul Comitetului Regiunilor. Ca urmare a numirii domnului Aleksandrs LIELMEŽS în calitate de membru, devine vacant un loc de supleant în cadrul Comitetului Regiunilor. Ca urmare a încheierii mandatului domnului Gunārs LAICĀNS, devine vacant un loc de supleant în cadrul Comitetului Regiunilor,

         DECIDE:
   Articolul 1
   Se numesc în cadrul Comitetului Regiunilor pentru perioada restantă a mandatului, respectiv până la 25 ianuarie 2010:

               (a)

               în calitate de membru:

                           —

                           domnul Aleksandrs LIELMEŽS, în locul domnului Uldis AUGULIS;

                     și

               (b)

               în calitate de supleanți:

                           —

                           doamna Ligita GINTERE, Chairman of Jaunpils Local Municipality, în locul domnului Aleksandrs LIELMEŽS;

                           —

                           domnul Jānis NEIMANIS, Chairman of Grobiņa Town Municipality, în locul domnului Gunārs LAICĀNS.

         Articolul 2
   Prezenta decizie produce efecte de la data adoptării.

      Adoptată la Bruxelles, 7 mai 2007.

            Pentru Consiliu

            Președintele

         H. SEEHOFER

      (1)  JO L 56, 25.2.2006, p. 75.


title: 2008/523/CE: Decizia Parlamentului European din 24 aprilie 2007 privind descărcarea de gestiune pentru execuția bugetului Eurojust aferent exercițiului financiar 2005

text:
               15.7.2008

               RO

               Jurnalul Oficial al Uniunii Europene

               L 187/135

         DECIZIA PARLAMENTULUI EUROPEAN
   din 24 aprilie 2007
   privind descărcarea de gestiune pentru execuţia bugetului Eurojust aferent exerciţiului financiar 2005
   (2008/523/CE)
   PARLAMENTUL EUROPEAN,
   având în vedere conturile anuale finale ale Eurojust pentru exerciţiul financiar 2005 (1),
   având în vedere raportul Curţii de Conturi privind conturile anuale finale ale Eurojust pentru exerciţiul financiar 2005, precum şi răspunsurile Eurojust (2),
   având în vedere Recomandarea Consiliului din 27 februarie 2007 (5711/2007 – C6-0080/2007),
   având în vedere Tratatul CE, în special articolul 276, şi Tratatul UE, în special articolul 41,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităţilor Europene (3), în special articolul 185,
   având în vedere Decizia 2002/187/JAI a Consiliului din 28 februarie 2002 de instituire a Eurojust în scopul consolidării luptei împotriva formelor grave de criminalitate (4), în special articolul 36,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menţionate la articolul 185 din Regulamentul (CE, Euratom) nr. 1605/2002 al Consiliului (5), în special articolul 94,
   având în vedere articolul 71 şi anexa V la Regulamentul său de procedură,
   având în vedere raportul Comisiei pentru control bugetar şi avizul Comisiei pentru libertăţi civile, justiţie şi afaceri interne (A6-0120/2007),

               1.

               acordă directorului administrativ al Eurojust descărcarea de gestiune pentru execuţia bugetului Agenţiei aferent exerciţiului financiar 2005;

               2.

               îşi prezintă observaţiile în cadrul rezoluţiei de mai jos;

               3.

               încredinţează Preşedintelui sarcina de a transmite prezenta decizie împreună cu rezoluţia, ca parte integrantă a acesteia, directorului administrativ al Eurojust, Consiliului, Comisiei şi Curţii de Conturi şi de a asigura publicarea acestora în Jurnalul Oficial al Uniunii Europene (seria L).

            Preşedintele

         Hans-Gert PÖTTERING

            Secretarul General

         Harald RØMER

      (1)  JO C 266, 31.10.2006, p. 34.

      (2)  JO C 312, 19.12.2006, p. 67.

      (3)  JO L 248, 16.9.2002, p. 1. Regulament modificat prin Regulamentul (CE, Euratom) nr. 1995/2006 (JO L 390, 30.12.2006, p. 1).

      (4)  JO L 63, 6.3.2002, p. 1. Decizie modificată prin Decizia 2003/659/JAI (JO L 245, 29.9.2003, p. 44).

      (5)  JO L 357, 31.12.2002, p. 72.
    ---documentbreak---

               15.7.2008

               RO

               Jurnalul Oficial al Uniunii Europene

               L 187/136

         REZOLUŢIA PARLAMENTULUI EUROPEAN
   din 24 aprilie 2007
   cu comentarii, ca parte integrantă a deciziei privind descărcarea de gestiune pentru execuţia bugetului Eurojust aferent exerciţiului financiar 2005
   PARLAMENTUL EUROPEAN,
   având în vedere conturile anuale finale ale Eurojust pentru exerciţiul financiar 2005 (1),
   având în vedere raportul Curţii de Conturi privind conturile anuale finale ale Eurojust pentru exerciţiul financiar 2005, precum şi răspunsurile Eurojust (2),
   având în vedere Recomandarea Consiliului din 27 februarie 2007 (5711/2007 – C6-0080/2007),
   având în vedere Tratatul CE, în special articolul 276, şi Tratatul UE, în special articolul 41,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităţilor Europene (3), în special articolul 185,
   având în vedere Decizia 2002/187/JAI a Consiliului din 28 februarie 2002 de instituire a Eurojust în scopul consolidării luptei împotriva formelor grave de criminalitate (4), în special articolul 36,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menţionate la articolul 185 din Regulamentul (CE, Euratom) nr. 1605/2002 al Consiliului (5), în special articolul 94,
   având în vedere articolul 71 şi anexa V la Regulamentul său de procedură,
   având în vedere raportul Comisiei pentru control bugetar şi avizul Comisiei pentru libertăţi civile, justiţie şi afaceri interne (A6-0120/2007),

               A.

               întrucât Curtea de Conturi a declarat că a obţinut asigurări rezonabile cu privire la fiabilitatea conturilor anuale pentru exerciţiul financiar care s-a încheiat la 31 decembrie 2005 şi cu privire la legalitatea şi regularitatea tranzacţiilor subiacente, în ansamblul lor,

               B.

               întrucât la 27 aprilie 2006 Parlamentul a acordat directorului descărcarea de gestiune pentru execuţia bugetului Eurojust aferent exerciţiului financiar 2004 (6), iar în rezoluţia care însoţea decizia Parlamentului de descărcare de gestiune, inter alia:

                           —

                           solicita să fie informat complet cu privire la intenţiile autorităţilor olandeze gazdă în ceea ce priveşte un eventual nou sediu pentru Eurojust; solicita, în special, să fie informat cu privire la posibilităţile ca Eurojust şi Europol să ocupe acelaşi spaţiu şi cu privire la condiţiile pentru o astfel de mutare şi la sprijinul financiar pe care statul gazdă îl va oferi Eurojust în această privinţă;

                           —

                           constata că Eurojust a executat un buget diferit de cel elaborat de autoritatea bugetară; insista ca Eurojust să urmeze procedurile corecte şi să aştepte aprobarea autorităţii bugetare înainte de aplicarea unor astfel de modificări pe viitor;

                           —

                           sublinia că ar trebui respectat principiul separării sarcinilor ordonatorului de credite şi ale contabilului şi că nu ar trebui să se repete situaţia din 2004, când un singur membru al personalului a ocupat ambele poziţii;

         Aspecte generale privind majoritatea agenţiilor UE care necesită descărcarea individuală de gestiune

               1.

               consideră că numărul din ce în ce mai ridicat de agenţii comunitare şi activităţile unora dintre ele nu par să se integreze într-un cadru politic global, că misiunile unor agenţii nu reflectă întotdeauna nevoile reale ale Uniunii, şi nici aşteptările cetăţenilor, şi constată că, în general, agenţiile nu au întotdeauna o imagine bună, şi nici o bună reputaţie;

               2.

               invită, prin urmare, Comisia să definească un cadru politic global privind instituirea de noi agenţii comunitare şi să prezinte un studiu asupra raportului costuri-beneficii înainte de a institui o nouă agenţie, asigurându-se că se evită suprapunerea activităţilor între agenţii sau cu misiunile altor organizaţii europene;

               3.

               solicită Curţii de Conturi să îşi dea avizul cu privire la studiul asupra raportului costuri-beneficii înainte ca Parlamentul să adopte o decizie;

               4.

               invită Comisia să prezinte, la fiecare cinci ani, un studiu privind valoarea adăugată a fiecărei agenţii existente; invită toate instituţiile relevante ca, în cazul unei evaluări negative a valorii adăugate a unei agenţii, să ia măsurile care se impun, reformulând mandatul agenţiei respective sau închizând-o;

               5.

               având în vedere numărul din ce în ce mai ridicat de agenţii de reglementare, regretă că negocierile privind proiectul de acord instituţional pentru încadrarea acestor agenţii nu s-au încheiat încă şi invită serviciile competente ale Comisiei să ia, împreună cu Curtea de Conturi, toate măsurile pentru ca acest acord să se realizeze rapid;

               6.

               constată că responsabilitatea bugetară a Comisiei presupune legături mai strânse între agenţii şi Comisie; solicită Comisiei şi Consiliului să ia toate măsurile pentru a acorda Comisiei, până la 31 decembrie 2007, o minoritate de blocaj în cadrul organismelor de control ale agenţiilor de reglementare şi să prevadă această minoritate de blocaj chiar de la început în cazul instituirii de noi agenţii;

               7.

               invită Curtea de Conturi să creeze un nou capitol în raportul său anual, consacrat tuturor agenţiilor cărora urmează să li se acorde descărcarea de gestiune în cadrul conturilor Comisiei, pentru a oferi o imagine mai clară a modului în care agenţiile utilizează fondurile UE;

               8.

               reaminteşte principiul conform căruia toate agenţiile comunitare, subvenţionate sau nu, primesc descărcarea de gestiune din partea Parlamentului, chiar şi în cazul în care, în temeiul actului lor constitutiv, intervine o autoritate de descărcare;

               9.

               invită Curtea de Conturi să realizeze audituri de performanţă pentru toate agenţiile şi să prezinte rapoarte în acest sens comisiilor relevante din Parlament, inclusiv Comisiei pentru control bugetar;

               10.

               constată că numărul de agenţii este în continuă creştere şi că, în conformitate cu responsabilitatea politică a Comisiei privind funcţionarea agenţiilor, care depăşeşte simpla asistenţă logistică, este tot mai necesar ca direcţiile generale din cadrul Comisiei care sunt responsabile cu instituirea şi supravegherea agenţiilor să dispună de o abordare comună în ceea ce priveşte agenţiile; consideră că o structură similară cu cea creată de agenţii pentru coordonare între DG implicate ar putea constitui o soluţie pragmatică pentru această abordare comună, la nivelul Comisiei, a tuturor aspectelor legate de agenţii;

               11.

               invită Comisia să amelioreze sprijinul administrativ şi tehnic acordat agenţiilor, ţinând seama de complexitatea crescândă a reglementărilor administrative ale Comunităţii şi de problemele tehnice;

               12.

               constată lipsa unui organism disciplinar în toate agenţiile comunitare şi invită Comisia să ia măsurile necesare pentru instituirea rapidă a unui astfel de mecanism;

               13.

               salută îmbunătăţirile considerabile constatate în coordonarea dintre agenţiile UE, care le permite să soluţioneze probleme recurente şi eficientizează cooperarea cu Comisia şi cu Parlamentul;

               14.

               consideră că instituirea de către mai multe agenţii a unui serviciu comun de asistenţă, care să asigure conformitatea sistemelor informatice de gestiune financiară cu sistemele Comisiei, este o măsură care trebuie dezvoltată şi extinsă;

               15.

               solicită agenţiilor să îmbunătăţească cooperarea dintre ele şi evaluarea comparativă cu actorii din domeniu; îndeamnă Comisia să adopte mijloacele pe care le va considera necesare pentru a ajuta agenţiile să-şi îmbunătăţească imaginea şi să mărească vizibilitatea activităţilor lor;

               16.

               solicită Comisiei să elaboreze o propunere de armonizare a formatului rapoartelor anuale ale agenţiilor şi să dezvolte indicatori de performanţă care să permită o comparaţie între nivelurile lor de eficienţă;

               17.

               invită agenţiile să prezinte, la începutul fiecărui an, indicatori de performanţă pe baza cărora să poată fi evaluate;

               18.

               invită toate agenţiile să utilizeze din ce în ce mai mult obiectivele SMART, ceea ce ar trebui să conducă la o planificare şi o realizare mai realiste a obiectivelor specifice;

               19.

               este de acord cu opinia Curţii de Conturi conform căreia Comisia este, de asemenea, responsabilă pentru gestiunea (financiară) a agenţiilor; îndeamnă, prin urmare, Comisia să supravegheze şi, dacă este cazul, să direcţioneze şi să ajute la gestiunea diferitelor agenţii, în special în ceea ce priveşte aplicarea corespunzătoare a procedurilor de licitaţie, transparenţa procedurilor de recrutare, buna gestiune financiară (subutilizare şi suprabugetare) şi, cel mai important, buna aplicare a normelor privind cadrul de control intern;

               20.

               consideră că programele de activitate ale agenţiilor ar trebui să prezinte contribuţiile acestora în termeni operaţionali şi măsurabili şi că ar trebui să se acorde atenţia cuvenită standardelor de control intern ale Comisiei;

         Aspecte specifice

               21.

               constată că, în conformitate cu execuţia bugetară, au fost angajate 90 % din creditele acordate pentru exerciţiul în cauză şi că rata globală a plăţilor a ajuns la 84 %; constată, de asemenea, că rata de utilizare a creditelor pentru activităţi operaţionale (titlul III) a fost de numai 80 % din creditele de angajament pentru exerciţiul financiar şi că a fost necesar să fie reportate o treime din angajamente; constată că peste 15 % din angajamentele reportate către exerciţiul în cauză a trebuit să fie anulate; invită Eurojust să îmbunătăţească în continuare programarea cheltuielilor operaţionale;

               22.

               constată că Colegiul a decis să autorizeze reportarea neautomată a unor credite în valoare de 285 484 EUR şi reaminteşte că astfel de reportări sunt permise doar în cazul în care cele mai multe etape care pregătesc actul de angajare au fost finalizate înainte de sfârşitul exerciţiului financiar şi că aceste condiţii nu au fost respectate;

               23.

               subliniază că Eurojust nu dispune nici acum de un regulament financiar propriu şi a aplicat în continuare Regulamentul (CE, Euratom) nr. 2343/2002; invită Comisia să informeze Parlamentul cu privire la avizul său asupra propunerii de regulament depuse de Eurojust;

               24.

               invită Eurojust să îşi îmbunătăţească procedura de inventariere;

               25.

               invită Eurojust să informeze Parlamentul cu privire la adoptarea de către consiliul său director a oricăror standarde de control intern; îşi exprimă îngrijorarea cu privire la faptul că oficializarea procedurilor operaţionale şi contabile a fost aproape absentă şi că, în 2005, listele de verificare cuprinzând verificările de efectuat cu privire la angajamentele bugetare aferente unor proceduri operaţionale importante (achiziţii publice şi recrutare) nu au fost suficient de dezvoltate; invită Eurojust să prezinte Parlamentului o scurtă descriere a tuturor ameliorărilor din acest domeniu în timp util pentru procedura de descărcare de gestiune 2006;

               26.

               invită Eurojust să respecte procedurile de achiziţii publice şi de gestionare a contractelor, precum şi termenele limită pentru contractele cadru, astfel cum sunt prevăzute de dispoziţiile de reglementare.

      (1)  JO C 266, 31.10.2006, p. 34.

      (2)  JO C 312, 19.12.2006, p. 67.

      (3)  JO L 248, 16.9.2002, p. 1. Regulament modificat prin Regulamentul (CE, Euratom) nr. 1995/2006 (JO L 390, 30.12.2006, p. 1).

      (4)  JO L 63, 6.3.2002, p. 1. Decizie modificată prin Decizia 2003/659/JAI (JO L 245, 29.9.2003, p. 44).

      (5)  JO L 357, 31.12.2002, p. 72.

      (6)  JO L 340, 6.12.2006, p. 112.


title: Decizia (UE) 2015/1774 a Consiliului din 1 octombrie 2015 de numire a unui supleant spaniol în cadrul Comitetului Regiunilor

text:
               3.10.2015

               RO

               Jurnalul Oficial al Uniunii Europene

               L 258/10

         DECIZIA (UE) 2015/1774 A CONSILIULUI
   din 1 octombrie 2015
   de numire a unui supleant spaniol în cadrul Comitetului Regiunilor
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului spaniol,
   întrucât:

               (1)

               La 26 ianuarie, la 5 februarie și la 23 iunie 2015, Consiliul a adoptat Deciziile (UE) 2015/116 (1), (UE) 2015/190 (2) și (UE) 2015/994 (3) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2015 și 25 ianuarie 2020.

               (2)

               Un loc de supleant în cadrul Comitetului Regiunilor a devenit vacant ca urmare a încheierii mandatului domnului Emilio DEL RÍO SANZ,

         ADOPTĂ PREZENTA DECIZIE:
   Articolul 1
   Se numește în calitate de supleant în cadrul Comitetului Regiunilor pentru durata rămasă a mandatului, respectiv până la 25 ianuarie 2020:

               —

               Doamna Begoña MARTÍNEZ ARREGUI, Consejera de Presidencia, Relaciones Institucionales y Acción Exterior del Gobierno de la Rioja.

         Articolul 2
   Prezenta decizie intră în vigoare la data adoptării.

      Adoptată la Luxemburg, 1 octombrie 2015.

            Pentru Consiliu

            Președintele

         E. SCHNEIDER

      (1)  JO L 20, 27.1.2015, p. 42.

      (2)  JO L 31, 7.2.2015, p. 25.

      (3)  JO L 159, 25.6.2015, p. 70.


title: 2013/541/UE, Euratom: Decizia Parlamentului European din 17 aprilie 2013 privind descărcarea de gestiune pentru execuția bugetului Agenției Executive a Consiliului European pentru Cercetare aferent exercițiului financiar 2011

text:
               16.11.2013

               RO

               Jurnalul Oficial al Uniunii Europene

               L 308/110

         DECIZIA PARLAMENTULUI EUROPEAN
   din 17 aprilie 2013
   privind descărcarea de gestiune pentru execuția bugetului Agenției Executive a Consiliului European pentru Cercetare aferent exercițiului financiar 2011
   (2013/541/UE, Euratom)
   PARLAMENTUL EUROPEAN,

               —

               având în vedere bugetul general al Uniunii Europene aferent exercițiului financiar 2011 (1),

               —

               având în vedere Conturile anuale consolidate ale Uniunii Europene pentru exercițiul financiar 2011 [COM(2012) 436 – C7-0224/2012] (2),

               —

               având în vedere conturile anuale ale Agenției Executive a Consiliului European pentru Cercetare pentru exercițiul financiar 2011,

               —

               având în vedere Raportul Comisiei privind acțiunile întreprinse în urma descărcării de gestiune pentru exercițiul financiar 2010 [COM(2012) 585] și documentele de lucru ale serviciilor Comisiei care însoțesc raportul în cauză [SWD(2012) 340 și SWD(2012) 330],

               —

               având în vedere Raportul anual al Comisiei către autoritatea care acordă descărcarea de gestiune privind auditurile interne efectuate în 2011 [COM(2012) 563] și documentul de lucru al serviciilor Comisiei care însoțește raportul în cauză [SWD(2012) 283],

               —

               având în vedere Raportul Curții de Conturi privind conturile anuale ale Agenției Executive a Consiliului European pentru Cercetare pentru exercițiul financiar 2011, însoțit de răspunsurile agenției (3),

               —

               având în vedere Declarația de asigurare (4) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul financiar 2011 în temeiul articolului 287 din Tratatul privind funcționarea Uniunii Europene,

               —

               având în vedere Recomandarea Consiliului din 12 februarie 2013 privind descărcarea de gestiune care trebuie acordată agențiilor executive cu privire la execuția bugetară pentru exercițiul financiar 2011 (05754/2013 – C7-0039/2013),

               —

               având în vedere articolele 317, 318 și 319 din Tratatul privind funcționarea Uniunii Europene și articolul 106a din Tratatul Euratom,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (5), în special articolele 55, 145, 146 și 147,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (6), în special articolele 62, 164, 165 și 166,

               —

               având în vedere Regulamentul (CE) nr. 58/2003 al Consiliului din 19 decembrie 2002 de stabilire a statutului agențiilor executive cărora urmează să li se încredințeze anumite sarcini în gestionarea programelor comunitare (7), în special articolul 14 alineatul (3),

               —

               având în vedere Regulamentul (CE) nr. 1653/2004 al Comisiei din 21 septembrie 2004 de stabilire a Regulamentului financiar tip pentru agențiile executive, în temeiul Regulamentului (CE) nr. 58/2003 al Consiliului de stabilire a statutului agențiilor executive cărora urmează să li se încredințeze anumite sarcini în gestionarea programelor comunitare (8), în special articolul 66 primul și al doilea paragraf,

               —

               având în vedere Decizia 2008/37/CE a Comisiei din 14 decembrie 2007 de instituire a Agenției Executive a Consiliului European pentru Cercetare pentru gestionarea programului comunitar specific Idei în domeniul cercetării de frontieră, în temeiul Regulamentului (CE) nr. 58/2003 al Consiliului (9),

               —

               având în vedere articolul 76 și anexa VI la Regulamentul său de procedură,

               —

               având în vedere raportul Comisiei pentru control bugetar și avizele celorlalte comisii interesate (A7-0116/2013),

               A.

               întrucât, în temeiul articolului 17 alineatul (1) din Tratatul privind Uniunea Europeană, Comisia execută bugetul și gestionează programe, iar în temeiul articolului 317 din Tratatul privind funcționarea Uniunii Europene, Comisia face acest lucru în cooperare cu statele membre pe propria răspundere, în conformitate cu principiul bunei gestiuni financiare,

               1.

               acordă directorului Agenției Executive a Consiliului European pentru Cercetare descărcarea de gestiune pentru execuția bugetului agenției aferent exercițiului financiar 2011;

               2.

               își prezintă observațiile în rezoluția care face parte integrantă din deciziile privind descărcarea de gestiune pentru execuția bugetului general al Uniunii Europene aferent exercițiului financiar 2011, secțiunea III – Comisia și agențiile executive;

               3.

               încredințează Președintelui sarcina de a transmite prezenta decizie, decizia privind descărcarea de gestiune pentru execuția bugetului general al Uniunii Europene aferent exercițiului financiar 2011, secțiunea III – Comisia și rezoluția care face parte integrantă din aceste decizii directorului Agenției Executive a Consiliului European pentru Cercetare, Consiliului, Comisiei, Curții de Justiție a Uniunii Europene și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO L 68, 15.3.2011.

      (2)  JO C 348, 14.11.2012, p. 1.

      (3)  JO C 388, 15.12.2012, p. 151.

      (4)  JO C 348, 14.11.2012, p. 130.

      (5)  JO L 248, 16.9.2002, p. 1.

      (6)  JO L 298, 26.10.2012, p. 1.

      (7)  JO L 11, 16.1.2003, p. 1.

      (8)  JO L 297, 22.9.2004, p. 6.

      (9)  JO L 9, 12.1.2008, p. 15.


title: 2008/34/CE: Decizia Consiliului din 6 decembrie 2007 de numire a unui membru supleant finlandez în cadrul Comitetului Regiunilor

text:
               11.1.2008

               RO

               Jurnalul Oficial al Uniunii Europene

               L 8/12

      DECIZIA CONSILIULUI

   din 6 decembrie 2007
   de numire a unui membru supleant finlandez în cadrul Comitetului Regiunilor
   (2008/34/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 263,
   având în vedere propunerea Guvernului finlandez,
   întrucât:

               (1)

               La 24 ianuarie 2006 Consiliul a adoptat Decizia 2006/116/CE privind numirea membrilor și a membrilor supleanți ai Comitetului Regiunilor pentru perioada 26 ianuarie 2006-25 ianuarie 2010 (1).

               (2)

               Un loc de membru supleant în cadrul Comitetului Regiunilor a devenit vacant ca urmare a demisiei domnului Håkan NORDMAN,

         DECIDE:
   Articolul 1
   Doamna Martina MALMBERG, președinte al consiliului municipal din Inkoo, este numită membru supleant în cadrul Comitetului Regiunilor pentru durata restantă a mandatului actual, și anume până la 25 ianuarie 2010.
   Articolul 2
   Prezenta decizie produce efecte de la data adoptării sale.

      Adoptată la Bruxelles, 6 decembrie 2007.

            Pentru Consiliu

            Președintele

         A. COSTA

      (1)  JO L 56, 25.2.2006, p. 75.